Rikunarita-ORG/Wikinium huggingface dataset:
# Viljen til makt

**Viljen til makt** er oversettelsen av det tyske **Wille zur Macht**, og opptrer i filosofen Friedrich Nietzsche sene verker, og innebærer en påstand om at det finnes en overpersonlig og ubevisst livskraft. Den formuleres blant annet i verket *Also sprach Zarathustra*. Det fremkommer også på den ene eller andre måten i alle hans senere bøker.[*trenger referanse*]

Sporen finner man i et av forfatterens tidligere verk, hans psykologiske analyser av den menneskelige maktviljen i boken *Morgenröte*. Nietzsche utfoldet begrepet langt mer detaljert i sine etterlatte håndskrifter fra omkring 1885.

*Viljen til makt* er også den planlagte tittelen på et skrift Nietzsche aldri fikk utgitt. Det finnes også en kompilasjon kalt *Viljen til makt*, og som bygger på materiale fra hans etterlatte håndskrifter.

## Det filosofiske begrepet

Hva begrepet **viljen til makt** betyr er sterkt omstridt. For Martin Heidegger var dette Nietzsches svar på det metafysiske spørsmålet om *alt det værendes årsak*: Han mente at Nietzsche anså at viljen til makt var et metafysisk prinsipp som var iboende i alle ting, og parallelt med det Schopenhauer kalte «(livs)viljen».

Filosofen Wolfgang Müller-Lauter mener at fortolkningen må være en helt annen. Ifølge ham kan Nietzsche umulig ha tenkt metafysisk på heideggersk måte når det gjelder viljen til makt, ettersom Nietzsche var kritisk til enhver form for metafysikk. Snarere skulle Nietzsche med dette begrepet ha forsøkt å finne en konsistent tolkning av alt som skjer, og han skal ifølge denne hypotesen ha ment - feilaktig, ifølge Müller-Lauter - at han med *viljen til makt* hadde funnet et begrep som unngikk både metafysisk blendverk og et atomært materialistisk verdensbilde. For å forstå Nietzsches begrep bedre, burde Heidegger heller ha snakket om *viljen**e** til makt*, altså i flertall. For Nietzsche kunne det ikke finnes noe helhetlig som var verdensforklarende, siden verden ifølge ham var et evig kaos.

De ovenstående forklaringsforsøkene utgjør ytterpunkter blant tolkningsforsøkene, og de fleste nåtidige tolkninger ligger i mellom, om enn nærmere Müller-Lauters.

## Skriftet *Der Wille zur Macht*

*Der Wille zur Macht* var som nevnt også tittelen på et verk Nietzsche planla, men aldri fikk skrevet. Det skulle utgjøre en nyvurdering av alle verdier (*Umwertung aller Werte*). Det man finner av nedtegnelser viser at tankene som skulle bringes til uttrykk var særlig beslektet med elementer i bøkene *Götzen-Dämmerung* og *Der Antichrist*.

## Kompilasjonen

Det finnes også en kompilasjon kalt *Viljen til makt*, og som bygger på de etterlatte håndskriftene til Nietzsche. Bak den står hans søster Elisabeth Förster-Nietzsche og Peter Gast. Boken anses som tendensiøst redigert i retning av det politiske standpunktet til søsteren, som var en sterk beundrer av Adolf Hitler. Adolf Hitler var sterkt fascinert av Nietzsche og tok eksplisitt til seg uttrykket *viljen til makt*, omenn det er tvilsomt hvorvidt han forsto Nietszches intensjoner, eller overhode tilla dem noen vekt.

## Referanser
# Fernando Arrabal

| Fernando Arrabal |
| --- |
| Arrabal i 2012 |
| Født | Fernando Arrabal Terán 11. aug. 1932 (93 år) Melilla (Den andre spanske republikken) |
| Beskjeftigelse | Manusforfatter, filmregissør, skuespiller, dramatiker, lyriker, romanforfatter, skribent, kunstmaler |
| Utdannet ved | Universitetet i Barcelona |
| Nasjonalitet | Spania Frankrike |
| Morsmål | Spansk |
| Språk | Spansk, fransk |
| Medlem av | Collège de ’Pataphysique |
| Utmerkelser | vis
12 oppføringer
Ridder av Æreslegionen (2005) Premio Nadal (1982) Mariano de Cavia-prisen Premio Espasa de Ensayo (1994; neste: Luis Rojas-Marcos, forrige: Ramón Tamames) Medalla de Oro al mérito en las Bellas Artes (1987) Storkorset av Alfons X den klokes orden (2019) Grand prix du livre d'histoire de la Société des gens de lettres (1996) Premio Nacional de Teatro (2001) Grand prix du théâtre (1993) Storkors med kjede av Isabella den katolskes orden (2025) Annual award ACFK (2005; deles ut av: Association of Czech Film Clubs) National Dramatic Literature Award (2003; for verk: Carta de amor ("como un suplicio chino"): monólogo inédito para una actriz ; --Y pusieron esposas a las flores)

 |
| Sjanger | Dramaturgi |
| Debuterte | 1952 |
| Aktive år | 1952– |
| Viktige verk | [Q?]**Mangler etikett Q5968271

Q5968271, Carta al General Franco, El entierro de la sardina |
| Nettsted |  |
| IMDb | IMDb
 |
|

---

Fernando Arrabal på Commons |

**Fernando Arrabal Terán** (f. 1932) er en spansk dramatiker, manusforfatter, regissør, forfatter og poet. Han har vært bosatt i Frankrike siden 1955.

Arrabal har regissert syv langfilmer og skrevet over 100 skuespill, 14 bøker og over 800 dikt. Flere av hans skuespill har blitt overført til fjernsynsteater, deriblant i Norge.

Politisk har han markerte seg som en motstander av Franco og monarkiet. I 1967 ble han arrestert i Spania og anklaget for blasfemi og forakt for fedrelandet. Han ble frikjent for dette, etter press fra en rekke kulturpersonligheter i Frankrike. Arrabal var i en periode tilknyttet Spanias kommunistiske parti, men distanserte seg fra partiet på slutten av 1970-tallet.

Arrabal har mottatt en rekke utmerkelser for sitt arbeide.

## Verk i utvalg

* *Pique-nique en campagne* (1959), Fjernsynsteateret *Frokost i det grønne* (1961)
* *Baal Babylone* (1959), norsk utgave *Babylons guder* (1972)
* *Los hombres del triciclo* (1953)
* *Le cimetière des voitures* (1958)
* *L'Architecte et l'empereur d'Assyrie* (1966)
* *Carta al General Franco (1972)*
* *1984: carta a Fidel Castro* (1983)

## Referanser

## Eksterne lenker

* (en) Fernando Arrabal på Internet Movie Database

* (no) Fernando Arrabal hos Sceneweb

* (sv) Fernando Arrabal i Svensk Filmdatabas

* (da) Fernando Arrabal på Filmdatabasen

* (da) Fernando Arrabal på Scope

* (fr) Fernando Arrabal på Allociné

* (en) Fernando Arrabal på AllMovie

* (en) Fernando Arrabal hos The Movie Database
# Roy Lichtenstein

| Roy Lichtenstein |
| --- |
|  |
| Født | 27. okt. 1923 Manhattan |
| Død | 15. sep. 1997   (73 år) Manhattan New York |
| Beskjeftigelse | Kunstmaler, billedhugger, universitetslærer (1957–1960), scenograf, litograf, designer, smykkedesigner, grafiker, grafiker, CAD-tegner, arkitektur, billedkunstner, kunstner, filmfotograf, tegner, filmskaper, dekorasjonsmaler  |
| Utdannet ved | Ohio State University Art Students League of New York Ohio University Dwight School |
| Ektefelle | Dorothy Lichtenstein (1968–) Isabel Sarisky (1949–1965) |
| Barn | Mitchell Lichtenstein David Lichtenstein |
| Nasjonalitet | USA |
| Medlem av | * American Academy of Arts and Letters
* Royal Academy (æresmedlem)
* American Academy of Arts and Sciences
 |
| Utmerkelser | Rome Prize Kyotoprisen for kunst og filosofi (1995) National Medal of Arts |
|

---

Roy Lichtenstein på Commons |

 **Roy Lichtenstein** (1923–1997) var en amerikansk pop-kunstner. Han ble kjent for å gjenskape enkelttegninger fra billige tegneseriehefter i malte kjempeformat. Ved å presentere slike bilder på kunstutstillinger oppnådde kunstnere som Lichtenstein og Andy Warhol noe av det samme på 1960-tallet som Marcel Duchamp hadde gjort med sine readymades femti år tidligere: å skape oppmerksomhet og refleksjon rundt et objekt tatt ut av sin vanlige sammenheng eller sitt hverdagslige miljø. Ved å opphøye det anonyme og masseproduserte til kunstverk ble popkunsten et angrep på myten om en originalt skapende kunstnerpersonlighet bak kunsten.

Lichtenstein studerte ved Ohio State University, der han fikk en mastergrad innen kunst. Fram til 1957 arbeidet han i reklamebransjen. Lichtensteins tidlige arbeider kan karakteriseres som abstrakt ekspresjonisme – en kunstretning som kombinerer ekspressiv bruk av maling med abstrakte former. Men fra 1961 ble han fullstendig oppslukt av popkunstens formspråk. Han forsøkte etter hvert også å omforme moderne malerier til tegneserienes billedspråk. Slik fikk man tegneserievarianter av kjente modernistiske kunstverk. Han låner det visuelle språket, motivene og teknikkene til tegneseriene og omformer det til et eget kunstnerisk uttrykk.

## Referanser

## Kilder

* *Roy Lichtenstein : the black-and-white-drawings*, 1961-1968 / Isabelle Dervaux ; with essays by Graham Bader ... [et al.], Hatje Cantz 2010
* *Roy Lichtenstein* / edited by Graham Bader, October files; Vol 7, Cambridge, Mass. : MIT Press 2009
# Jasper Johns

| Jasper Johns |
| --- |
|  |
| Født | 15. mai 1930 (96 år) Augusta |
| Beskjeftigelse | Kunstmaler, billedhugger, kostymedesigner, designer, fotograf, grafiker, grafiker, illustratør, billedkunstner, kunstner  |
| Utdannet ved | University of South Carolina Sumter High School |
| Nasjonalitet | USA |
| Medlem av | * American Academy of Arts and Letters
* American Academy of Arts and Sciences
* Royal Academy (æresmedlem)
* Kungliga Akademien för de fria konsterna
 |
| Utmerkelser | Praemium Imperiale (1993) National Medal of Arts Presidentens frihetsmedalje (2011; deles ut av: Barack Obama) Medlem av American Academy of Arts and Sciences Fellow |
| Periode | Neo-dada |
| Kjente verk | Target with Four Faces, Three Flags, Map |
| Off. nettsted | www.jasperjohns.com  |
| Signatur |
|  |
|

---

Jasper Johns på Commons |

**Jasper Johns** (født 1930) er en amerikansk kunstner.

Johns har vært en av de mest innflytelsesrike kunstnerne i USA fra slutten av 1950-tallet. Han blir sett som en forgjenger for popkunsten, og arbeidene hans har fått karakteristikken neo-dada på grunn av slektskapet med dadaistene. Han er særlig kjente for «Flag»; et maleri av det amerikanske flagget, fra 1954. Ifølge *The Guardian* er «Flag« «*one of the most iconic of all American paintings*.» Han fikk sitt store gjennombrudd i 1958 ifølge *Dagsavisen*.

Han ble tildelt Wolfprisen i 1986.

Johns er begeistret for Edvard Munchs arbeider og siterer ham ofte i egne verk. I 2016 hadde Munchmuseet en utstilling der Johns og Munch blir satt opp mot hverandre. Samme utstilling ble vist på Virginia Museum of Fine Arts i november 2016. Johns har vært sammenlignet med Marcel Duchamp og Pablo Picasso.

## Referanser

## Eksterne lenker

* Offisielt nettsted

* (en) Jasper Johns – kategori av bilder, video eller lyd på Commons
* (en) Jasper Johns på Internet Movie Database

* (sv) Jasper Johns i Svensk Filmdatabas

* (en) Jasper Johns på AllMovie

* (en) Jasper Johns hos The Movie Database

* (en) Jasper Johns hos Internet Broadway Database
# Konkret poesi

Eksempel på konkret poesi: Et av Guillaume Apollinaires *Calligrammes*
**Konkret poesi** (av latin: *concretum*, «det sammenvokste», «det sansbare») eller **konkretisme** er en retning innafor lyrikken der det typografiske arrangementet er like viktig for helhetsopplevelsen av diktet som de lydlige effektene og ordenes betydningsinnhold.

Termen ble lansert på 1950-tallet. I Brasil danna det seg ei gruppe av poeter som i 1958 publiserte et manifest for en konkret poesi, med Augusto de Campos som en av forgrunnsfigurene. Hovedbudskapet i manifestet er å gjøre ordene til en del av et visuelt verk, og dermed gi dem et egenliv som frigjør dem fra det å bare være meningsbærere.

Sjøl om termen er ny, er ideen om å bruke typografi for å gi et dikt et ekstra tilskudd av mening gammel. Mest kjent er den franske poeten Guillaume Apollinaires *Calligrammes* fra tidlig på 1900-tallet, som fikk følge av flere andre dadaister. Seinere har diktere som E.E. Cummings og Ezra Pound eksperimentert med typografien. Velkjent er også musas fortelling («tale») i *Alice i eventyrland*, som er forma som en hale («tail»).

En annen form for konkretisme er den som legger avgjørende vekt på diktets auditive (lydlige) side. Dette er dikt som primært må høres. En pioner innafor denne formen for poesi var den tyske dadaisten Kurt Schwitters, som tidlig i forrige århundre framførte sine nonsensdikt med ekstrem stemmebruk, og som også eksperimenterte med nye opptaksteknikker.

Kinetisk poesi er en utvikling av konkretisme som utnytter elektroniske medier. Poetikon.no er et nettsted av norske Morten Skogly med eksempler på kinetisk poesi, hvor ord og bokstaver er animerte. AfsnitP har danske eksempler på og omtaler av kinetisk poesi. Det visuelle er viktig i mye elektronisk litteratur.

Jan Erik Vold er den som først og fremst har innført konkret poesi i norsk litteratur. Hans debutsamling *mellom speil og speil* inneholder mange eksempler på **figurdikt**.

**Konkret poesi** kan også mer allment stå for en type poesi som domineres av konkrete bilder og ikke av abstrakte begreper.

## Eksterne lenker

* Augusto de Campos' nettsted med eksempler på konkret poesi og gruppas manifest
* UbuWeb inneholder en mengde eksempler på konkret poesi
* The Sackner Archive of Concrete and Visual Poetry
* Concrete Poetry: A World View
# Cy Twombly

| Cy TwomblyEdwin Parker |
| --- |
| Født | Edwin Parker 25. apr. 1928 Lexington (Virginia) |
| Død | 5. juli 2011   (83 år) Roma (Italia) |
| Beskjeftigelse | Kunstmaler, billedhugger, fotograf, tegner, grafiker, CAD-tegner, arkitektur, billedkunstner, kunstner  |
| Utdannet ved |
6 oppføringer
Black Mountain College (1951–1952) Art Students League of New York (1950–1951) Washington and Lee University School of the Museum of Fine Arts (1947–1949) Darlington School Aiglon College

 |
| Far | Cy Twombly |
| Barn | Alessandro Cyrus Twombly |
| Nasjonalitet | USA |
| Medlem av | * American Academy of Arts and Letters
* Royal Academy (æresmedlem)
* American Academy of Arts and Sciences
* Accademia di San Luca
 |
| Utmerkelser | Ridder av Æreslegionen Goslarer Kaiserring Praemium Imperiale (1996) Rubenspreis (1987) Æresdoktor ved Washington & Lee University (1993) |
|  |
| Felt | malerkunst billedhuggerkunst |
| Elev av | Pierre Daura, Franz Kline, Robert Motherwell, Ben Shahn |
| Periode | Abstrakt ekspresjonisme, postmodernisme |
| Kjente verk | The Ceiling |
|

---

Cy Twombly på Commons |

**Cy Twombly** (født 25. april 1928 i Lexington i Virginia i USA, død 5. juli 2011 i Roma) var en amerikansk abstrakt kunstner kjent for sine store malerier utført i kalligrafisk stil.

## Liv og virke

Twombly studerte ved School of the Museum of Fine Arts i Boston i 1948–1949. I 1952 mottok Twombly et stipend fra Virginia Museum of Fine Arts, og dette gjorde det mulig ham til å reise til Nord-Afrika, Spania, Italia og Frankrike for å studere kunst. Mellom 1954 og 1956 underviste han ved Southern Seminary og Junior College i Buena Vista, Virginia.

I 1957 flyttet Twombly til Roma, hvor han møtte den italienske kunstneren Tatiana Franchetti. De giftet seg i New York i 1959, og deretter kjøpte de sitt eget palass i Roma. Tatiana Franchetti døde i 1979. Twombly døde i Roma i juli 2011 etter å ha vært innlagt på sykehus i flere dager. Han hadde hatt kreft i mange år. Hans sønn, Cyrus Alessandro Twombly, var kunstmaler og bosatt i Roma.

### Cy Twombly Gallery

I 1995 ble Cy Twombly Gallery innviet i Houston i Texas. Bygningen ble tegnet av arkitekten Renzo Piano på oppdrag fra The Menil Foundation, og var Pianos andre museumsbygg i USA.

## Referanser

## Eksterne lenker

* (en) Cy Twombly – kategori av bilder, video eller lyd på Commons
# Sussex

*Denne artikkelen omhandler Sussex i England. For andre steder med samme navn, se Sussex (andre betydninger).*

---

Det tradisjonelle grevskapet Sussex
**Sussex** er et tradisjonelt grevskap i det sørlige England. Siden 1888 har det vært delt i to administrative grevskap, East Sussex og West Sussex. Denne inndelingen har en historisk forløper, da det har vært separate administrative organer i øst og vest i lengre tid. Inntil 1974 forble Sussex et seremonielt grevskap, men det året ble også den funksjonen delt i to.

Området har tilnærmet samme grenser som det angelsaksiske kongedømmet Sussex. Det grenser mot Surrey, Kent, Hampshire og Den engelske kanal.

Det har vært en felles politistyrke for begge grevskap i Sussex siden 1968, og det er også en rekke andre oppgaver de samarbeider om.

Inntil Brighton and Hove fikk status som *city* i 2000 var Chichester eneste by i Sussex med slik status; alle andre byer har status som *town*.
# Alexander Pearce

| Alexander Pearce |
| --- |
|  |
| Født | 1790 Monaghan |
| Død | 19. juli 1824   Hobart |
| Beskjeftigelse | Kriminell, seriemorder  |
| Nasjonalitet | Irland |
|

---

Alexander Pearce på Commons |

**Alexander Pearce** (1790–1824) var en irsk straffange som ble transportert til Van Diemen's Land (nå: Tasmania) i Australia. Han hadde opprinnelig blitt tiltalt for tyveri og skulle etter planen sone syv år i kolonien. I løpet av sitt liv i Australia klarte han å rømme fra ulike fengsler. Under en av fluktene ble han kannibal, ved å drepe andre som flyktet sammen med han. Han ble til slutt tatt av politiet og ble hengt i hovedstaden Hobart for sine ugjerninger.

## Liv og virke

Pearce ble født i Irland. Mens han jobbet som gårdsarbeider, ble han i 1819 tiltalt for å ha stjålet seks par sokker. Han ble deretter sendt til Australia for å sone sin straff. Tre år senere rømte han fra fengslet og ble senere tatt igjen for å ha forfalsket brev, som var en alvorlig forbrytelse på den tiden. Han ble tildelt sin andre dom, og måtte deretter sendes til Macquarie Harbour fengslet i kolonien.

## Fra rømning til kannibalisme

Den 20. september 1822 klarte Pearce og syv andre straffanger å flykte fra fengslet. Blant de som deltok i flukten var Robert Greenhill, som, bevæpnet med øks, erklarte seg som ringlederen. Etter 15 dager på flukt i den nådeløse naturen var de utsultet. De bestemte seg for å trekke strå; den som trakk det korteste strået ble drept og spist. En etter en trakk fangene det korteste strået helt til Pearce og Greenhill var igjen. Begge var fortsatt utsultet, og selv om Greenhill hadde øksen, klarte Pearce å få den fra han mens han lå og sov. Deretter skal han ha drept han og spist han. Senere stjal han mat fra et aboriginsk teltområde. Etter 113 dager på rømmen ble han endelig tatt av politiet. Han ble deretter sendt tilbake til fengslet han hadde rømt fra.

Alexander Pearce ble senere hengt i Hobart den 19. juli 1824 etter å ha fått den siste oljen av presten Connolly. Det rapporteres om at like før han døde hadde han sagt: - Menneskekjøtt er utsøkt. Det smaker bedre enn fisk og svin.

## Fangene som deltok i flukten

* Alexander Pearce – 32 år
* Robert Greenhill – 32 år
* Matthew Travers – 27 år
* Alexander Dalton – 25 år
* John Mather – 24 år
* Thomas Bodenham – 22 år
* William Kennerly – 44 år
* Edward 'Little' Brown – 48 år

## Filmatisering

Filmen *Van Diemen's Land* fra 2009 omhandler Pearce sin flukt.

## Referanser
# Lysrør

Lysrør er gassfylte rør der elektrisitet ioniserer gassen og gjør den selvlysende, det vil si skaper lys gjennom fluoresens, en form for luminescens.
Den tyske lyspæreprodusenten Osrams modell *OSRAM DULUX D* fra 2004, et 18 watts kompaktlysrør.
spekteret til en 11 W sparepære (nederst) sammenlignet med det kontinuerlige spekteret til en tilsvarende 60 W glødepære. De mørke båndene viser hvilke frekvenser sparepæren mangler og illustrerer hvorfor farger kan se feil ut i dette lyset.
**Lysrør**, tidligere også kalt **lysstoffrør**, er forskjellige typer gassfylte glassrør som brukes som lyskilder i lamper og annen belysning.

## Virkemåte

Ved hjelp av en tennspenning ioniseres gassen i røret slik at den blir elektrisk ledende. Spenningen reduseres deretter, og strømmen gjennom gassen eksiterer kvikksølvdampen, argon- eller neongassen. Dette skaper plasma som produserer kortbølget ultrafiolett lys. Det ultrafiolette lyset får lysstoffet (fosfater) på innsiden av glassrøret til å fluorisere, noe som produserer synlig lys.

## Kompaktlysrør og sparepærer

Korte lysrør kalles *kompaktlysrør*.

Kompaktlysrør utstyrt med lyspæresokkel som på vanlige glødelamper har en innebygget omformer i sokkelen, og kalles ofte *sparepærer*. Disse kan brukes i ordinære armaturer beregnet for glødelamper, og bruker bare rundt 20% av energien for samme lysutbytte, og varer lenger.

Lysrør har en levetid på ca. 16 000-24 000 timer. Det finnes lysrør på markedet som har levetid opptil 84 000 timer, disse kalles *Long Life* lysrør. Levetiden avhenger av brenntid, samt antall innkoblinger. Lysstyrken reduseres gjennom hele levetiden.

## Innlevering av kasserte sparepærer og lysrør

I Norge kan man, av miljømessige hensyn, levere inn kasserte sparepærer og lysrør gratis til butikker som selger slike varer, uten krav om nykjøp eller at produktet ble kjøpt hos denne forhandleren.

## Se også

* Glødelampe, glødelampe lyser ved at strøm sendes gjennom en tynn leder.
* Halogenlampe, halogenlampe er en glødelampe hvor kapselen er fylt med en halogengass.
* Lysdiode, lysdiode (LED) er en halvleder-diode som lyser med et inkohorent monokromatisk lys når en likerettet spenning påføres.
* Metalldamplampe, lampe som gir lys fra en elektrisk utladning gjennom edelgass og metalldamp.
* Lampe
* Lyskilde
* Luminescens

## Referanser

## Eksterne lenker

* (en) Fluorescent lamps – kategori av bilder, video eller lyd på Commons
* Miljødirektoratet: Kjemikalier
* Miljøstatus i Norge: Miljøgifter Arkivert 27. mai 2021 hos Wayback Machine.

Denne artikkelen er en **spire**. Du kan hjelpe Wikipedia ved å utvide den.
# Quentin Bryce

| Quentin Bryce |
| --- |
|  |
| Født | Quentin Alice Louise Strachan 23. des. 1942 (83 år) Brisbane, Australia |
| Beskjeftigelse | Jurist |
| Utdannet ved | University of Queensland |
| Ektefelle | Michael Bryce |
| Barn | Chloe Shorten |
| Nasjonalitet | Australia |
| Utmerkelser | vis
7 oppføringer
Dame av Order of Australia (2014) Companion av Order of Australia (2003) Offiser av Order of Australia (1988) Kommandør av Royal Victorian Order (2011) Den australske sportsmedaljen (2000) Hundreårsmedaljen (2001) Fellow of the Academy of the Social Sciences in Australia (2010) |
| Generalguvernør |
| 5. september 2008–28. mars 2014 |
| Regjering | 25. generalguvernør i Australia |
| Forgjenger | Michael Jeffery |
| Etterfølger | Peter Cosgrove |
| 24. guvernør i Queensland |
| 29. juli 2003 – 29. juli 2008 |
| Forgjenger | Peter Arnison |
| Signatur |
|  |
|

---

Quentin Bryce på Commons |

**Quentin Alice Louise Bryce** (født 23. desember 1942 i Brisbane i Queensland i Australia) var Australias generalguvernør fra 2008 til 2014. Hun var den første kvinnelige generalguvernør i Australia. Bryce er tidligere guvernør i Queensland.

## Liv og virke

### Bakgrunn

Bryce ble født Quentin Strachan i Brisbane, men tilbrakte mesteparten av barndommen i svært små landlige byer, som Ilfracombe, et tettsted med omtrent 270 innbyggere. Bryce fullførte utdannelsen sin ved University of Queensland, der hun ble jurist.

### Karriere

Hun ble ved universitetet og ble det første kvinnelige fakultetsmedlemmet ved universitetet.

Bryce markerte seg ofte hva gjaldt temaet kvinner. I 1978 ble hun medlem av The National Women's Advisory Council, og hun fikk flere liknende stillinger, blant annen som første direktør for Queensland Women's Information Service, direktør for Queensland-grenen av Human Rights and Equal Opportunity Commission og den føderale Sex Discrimination Commissioner i 1988. For sin innsats for samfunnet har hun fått flere utmerkelser, deriblant Order of Australia i 1988 og Johanniter-ordenen i 2003.

### Guvernør

Bryce ble utnevnt til guvernør i Queensland i 2003. Hennes innsats var ikke uten kontroverser, ettersom hun avsatte en eldre embetsmann og fikk flere andre til å slutte kort etter at hun ble innsatt. Det ble også oppstyr da hun brukte sin offisielle residens til å arrangere bryllupet til sin sønn Rupert.

Da hun ble utnevnt til Australias 25., og første kvinnelige, generalguvernør ble dette hyllet av flere kvinner rundt om i Australia som et viktig trekk. Imidlertid var det bekymring om at hennes lederstil er vanskelig, ettersom flere embetsmenn også har trukket seg etter at hun ble generalguvernør også. Turen til Afrika, som ble sett på som en kampanje for å sikre Australia plass i FNs sikkerhetsråd, ble også kritisert for å ha kostet altfor mye.

I egenskap av generalguvernør var hun ordenskansler og var inntil slutten av sin embetsperiode første følgesvenn av Order of Australia. Hun ble 25. mars 2014 utnevnt til dame av Order of Australia, etter at ordenens øverste grad var blitt gjeninnført.

## Referanser